אז לאחר ניסיון עם הרבה סוגי לדים שחלקים החזיקו אבל לא הספיקו,וחלקם הספיקו אבל לא החזיקו ואחרי הרבה נסיונות,הרבה גזם שאבד (פשוט נרקב במים ולא שרד) בשעה טובה שודרגה התאורה באקווריום שלי (ריו 125) לתאורה על בסיס מודולים של לד GOQ.
לפני שאני מתאמץ ומחפש גזם ומבאס את עצמי ואולי גם אחרים שאצלם זה היה מצליח יותר אני רוצה לוודא שאני בכיוון.
תאורה-13 מודולים של SAMSUNG GOQ, יש כ8 לבנים ו5 כחולים.
מבחינת אוכלוסייה יש כרגע כמה גופים,להקת אנציסטרוסים,להקה של קשת ניאון,כמה קורידורסים מכל מיני סוגים,להקת רזבורות חצויות, אלטישפינוזה ומולי שחור אחד.
1. אני לא מבין גדול (לא מבין בכלל יותר מדוייק) בלומנים,קלווינים ועוד כל מיני מילים גסות כאלה. אני מבין בוואט (בקטנה) ויודע שצריך בערך 0.5W לליטר אמורים להספיק בכל אקווריום שהוא לא הייטק (ואפילו לא לואטק במקרה שלי)-אפשר לדעת מה ההספק של הלדים הללו? האם צריך לחזק אותם?
2. מבחינת הצבעים-הם בסדר? אני אוהב את הגוון שיש לתאורה,אבל יותר אוהב צמחייה משגשגת אז השאלה היא אם יש צורך בשינוי כלשהו (בצבעים) כנ"ל לגבי שינוי בכמויות.
3. אני חושב לחזק אולי טיפטיפה בצבעים של אדום וירוק (ברמה של מודול אחד מכל צבע אולי) יש צורך?
ל-GOQ יש מספר סוגי מודולים ולהם נתונים שונים.
נסה לצלם או לפרט יותר על המודולים שנבחרו אצלך.
בנוסף, אשמח אם תפרט על המידות של האקווריום וכן גובה שכבת המצע כרגע ומה שמתוכנן.
בגדול, לא הייתי בוחר לדים של GOQ בשביל צמחייה.
נערך לאחרונה על ידי globali, Friday 15/02/2019 בשעה 23:31.
היי,תודה לשניכם על התגובה.
אני לא בטוח אם מה שיש לי מפיק 6,500 או 10,000 קלווין (בתמונה הם נראים ממש אותו דבר באתר).
כך בדיוק נראים הלדים הכחולים גם.
גובה המצע-כרגע הוא בערך 3 ס"מ.
קשה לי לדעת קצת את הנתונים לגבי הלדים (למעט לוקס שאוכל למדוד לבד) אבל אפשר לצאת מתוך נקודת הנחה שמדובר בלדים של 6,500 קלווין (כי הבנתי שזה מה שמוכרים ברוב החנויות היום)?
גם לגבי הלומנס, כתוב באתר היצרן "About 240 lumens per foot" לא כ"כ הבנתי מה זה אומר..האם בחישוב אני צריך לחשב 13 לדים כפול 240 לומנס לאחד?
מה שמתוכנן בגדול זו צמחייה שלא תדרוש יותר מדי (לכל היותר דישון נוזלי) אולי בעתיד אתרחב עוד.
לא יודע כרגע לצערי לנקוב בשמות צמחים ספציפיים אך אולי אלך בשיטת הניסוי והטעיה (ניסוי עם גזם שאמור להחזיק).
כאשר על הלבנים מדובר על כ-55 לומנס/ואט ואילו בכחולים זה כבר הופך לנתון מגוחך לחלוטין (19 לומנס/ואט).
לצורך ההקבלה - נתונים אשר נמוכים משמעותית משימוש בפלורוסנטים.
כרגע קשה לי לראות איך אתה מצליח להקים אקווריום צמחייה עם תאורה כזו נמוכה.
אם ללכת רק על המודולים האלו, הייתי משלש את הכמות וגם אז אתה תהיה מוגבל בצמחייה.
בינתיים, הייתי מנסה כמה שתילי אנוביות ואיזה שרך, לא מעבר.
וואלה האמת ששמעתי עליהם חוות דעת טובות מאוד.
הייתי שמח להשתמש בפלורסנט אבל לצערי הגוף תאורה המקורי של האקווריום (של ג?אוול) תקול, עברו בו כבר הרבה מים (תרתי משמע,הוא גם ישן קצת) ולא חושב שהוא יצליח לעבוד אי פעם (הבנתי שגם זה לא שווה תיקון). יש המלצה כלשהי לתאורה אחרת שיכולה להתאים למיכל?
אז תכלס מה אני צריך לעשות עכשיו?
בכל מקרה יהיה צורך לוותר על גשר התאורה.
*ביצעתי מעבר מג'אוול רקורד באורך 60 ס"מ המואר ע"י גוף צ'יהירוס 45 ס"מ ואני ממש מרוצה.
האמת שכבר הרבה זמן יש מיקורסורום,קריפטוקורין (כמה שתילים) והגם גדלים יפה אבל אלה לא צמחים לקבלת אינדיקציה..
תוכל להפנות אותי לגוף כזה שיתאים לי לג'אוול 125? אולי קישור מאיביי או משהו אני אשמח מאוד.
הייתי היום אצל סוחר שהציע לי גוף של 60 ס"מ עם רגליות ואמר שההספק שלו 3300 לומנס,מה דעתכם? (מחיר הגוף כ400 ש"ח).
אני כנראה אבדוק אופציה ללכת על כיוון של רימלס ולשים גוף כזה.
אם אתה כבר הולך על החלפה לגוף לדים קנוי, CHIHIROS מסדרה A הוא פתרון מצויין, אבל בשום אופן אל תקנה אצל הסוחר שהציע לך.
באיביי, גוף כזה באורך 60 ס"מ יעלה לך כ- 150 ש"ח, והוא מייצר 5800 לומנס.
האמת שהוא לא הציע צ'יהירוס (הסוחר) הוא הציע גוף שבכלל היה שחור כולו (אלא אם הם מייצרים גם גופים שחורים ולא רק כסופים?) לא שאלתי האמת לגבי איזו חברה הגוף.
זו גם ההמלצה שלי.
לאחרונה ביצעתי הזמנה של גוף כזה בדיוק, בשאיפה שישרוד את המשלוח (בכל זאת מדובר בגוף ארוך ודק יחסית).
יצא 155 שקל, גם אם אצטרך להזמין פעמיים ללא פיצוי (לא סביר) - עדיין זול והרבה יותר טוב מההיצע המקומי (באיזורי המחיר הזה).
אם תרצה - אשמח לעדכן לכשיגיע על איכות המשלוח.
ביקשתי מהמוכר לארוז בתשומת-לב יתרה, רכשתי מהיחיד שאכן הסכים תחת הסתייגות, אבל לפחות התייחס..